Coloradopartiet

Coloradopartiet, egentlig Asociación Nacional Republicana (ANR), men mest kjent under navnet Partido Colorado, er et politisk parti i Paraguay. Det ble grunnlagt den 11. september 1887 av Bernardino Caballero.

Coloradopartiet styrte landet i periodene 1887–1904 og 1946–2008. Fra 1947 til 1962 var partiet det eneste tillatte partiet i Paraguay og utgjorde, sammen med militæret, grunnlaget for Stroessner-regimet. 

I presidentvalget i april 2008, tapte partiets presidentkandidat Blanca Ovelar kampen mot Fernando Lugo.«Ex-biskop president i Paraguay», Dagen (Sverige), 21. april 2008.«Fernando Lugo blir Paraguays näste president», Dagens Nyheter, 21. april 2008. Dermed ble et 62 år langt hegemoni brutt, noe som var verdensrekord (to år lengre enn Kinas kommunistiske parti).«Splittring ger oppositionen fördel», Sydsvenskan, 18. april 2008.

I 2018 vant Mario Abdo Benítez fra Coloradopartiet presidentvalget, og i 2023 ble han avløst som president av Santiago Peña som også stilte for Coloradopartiet.

Referanser

 Eksterne lenker 


Kategori:Paraguays historie
Kategori:Politiske partier i Paraguay
Kategori:Konservative partier
Kategori:Etableringer i 1887
Kategori:1880-årene i Paraguay
Kategori:Nasjonalkonservative partier